
Uznesenie Okresný súd Prešov v právnej veci navrhovateľky: A. B., C. B., nar. XX.XX.XXXX, trvale bytom D. XXX/ XX, XXX XX E., za účasti ostatných účastníkov: 1) D. D. F., C. B., nar. XX.XX.XXXX, bytom G. XX, XXX XX E., 2) H. I., C. B., nar. XX.XX.XXXX, bytom F. XX, XXX XX I., 3) A. B., nar. XX.XX.XXXX, bytom D. XXX/XX, E., 4) H. B., nar. XX.XX.XXXX, bytom J. XX, XXX XX I., 5) K. A., C. B., nar. XX.XX.XXXX, trvale bytom L. M. N. X, XXX XX O., 6) P. B., C. F., nar. XX.XX.XXXX, bytom Q. XXXX/X, XXXXX I., 7) I. F., nar. XX.XX.XXXX, bytom G. XX, XXX XX G., 8) H. F., nar. XX.XX.XXXX, bytom 082 35 Hendrichovce, 9) D. A. R., nar. XX.XX.XXXX, bytom S. XXXX/XX, XXX XX B., 10) D. T. R., nar. XX.XX.XXXX, bytom E. XXX/XX, XXX XX U. L. B., 11) E. I., C. R., nar. XX.XX.XXXX, bytom I. XX/XX, XXX XX U. E., 12) A. V., 13) A. V., o návrhu na začatie konania o potvrdení vydržania, takto rozhodol: I. Návrh na začatie konania o potvrdení vydržania z a m i e t a. II. Navrhovateľka n e m á nárok na náhradu trov konania. odôvodnenie: 1. Navrhovateľka sa podaním doručeným súdu dňa 05.03.2025 domáhala, aby súd potvrdil, že nadobudla vlastníctvo vydržaním k nasledujúcim pozemkom – parcela „C“ č. 64, o výmere 175 m2, záhrada, 1/1, LV č. XX, katastrálne územie G.; parcela „C“ č. 65, o výmere 21 m2, zastavaná plocha a nádvorie, 1/1, LV č. XX, katastrálne územie G.; parcela „C“ č. 60, o výmere 738 m2, záhrada, 1 (t.j. 369 m2), LV č. XX, katastrálne územie G.. 2. Návrh odôvodnila tým, že vlastníctvo k uvedeným nehnuteľnostiam nadobudla užívaním pôvodne spolu so svojím manželom U. B., nar. XX.XX.XXXX, zomr. XX.XX.XXXX, ktorý ho pôvodne užíval so svojím otcom - vlastníkom uvedených pozemkov a svojou matkou O. B., C. J.. Žiadosť podáva z dôvodu nepretržitého užívania pozemkov po dobu viac ako desiatich rokov, čo predstavuje splnenie podmienky zákonnej vydržacej doby. K prerušeniu vydržacej doby po dobu jej držby nedošlo a rovnako sa vlastníctva uvedených pozemkov nikto nedomáhal, držba je po dobu celých desiatich rokov oprávnená a dobromyseľná. Pozemky užíva v dobrej viere, že jej patria, vzhľadom ku skutočnosti, že sa do držby započítava aj držba právnych predchodcov (manžel U. B., zomr. XX.XX.XXXX a jeho otec, A. B., zomr. XX.XX.XXXX). Zároveň čestne prehlásila, že nemá vedomosť o tom, že by vo veci vlastníctva predmetných pozemkov prebiehalo súdne, reštitučné alebo dedičské konanie. K návrhu priložila dôkazy, a to výpis z listu vlastníctva č. XX, fotodokumentáciu, čestné prehlásenia, katastrálnu mapu, doklady o úhradách dane z nehnuteľnosti, rodný list A. B., úmrtný list A. B., rodný list U. B., úmrtný list U. B. a sobášny list. 3. Vzhľadom na to, že podanie navrhovateľky neobsahovalo všetky zákonom predpísané náležitosti, vyzval súd navrhovateľku uznesením č.k. 10Vyd 1/2025 - 21 zo dňa 01.04.2025 na doplnenie svojho podania.
4. Podaním doručeným súdu dňa 16.04.2025 doplnila navrhovateľka svoj pôvodný návrh o označenie ostatných účastníkov konania. Zároveň naviac uviedla, že právni predchodcovia, otec jej zosnulého manžela - A. B. s manželkou O. B., C. J. (matka jej manžela), nadobudli uvedené pozemky na základe kúpno-predajnej zmluvy z roku 1930, keď odkúpili podiely od S. B., C. F., ktorá bola matkou A. B.. Podielová spoluvlastníčka O. B., C. J., matka jej nebohého manžela U. B., zomrela ešte v roku 1946 a v dedičskom konaní po nej majetok dedili všetci právni nástupcovia ešte ako maloletí, vrátane manžela navrhovateľky. Všetci súrodenci si po smrti otca A. B. v roku 1973 reálne rozdelili celý starorodičovský pozemok, ktorý však v tom čase nebol majetkovo právne vysporiadaný, nakoľko nedošlo k právoplatnému ukončeniu dedičského konania. Od roku 1973 bol teda takto rozdelený celý majetok a každý z nich užíval svoj reálne vyčlenený diel z pôvodného veľkého pozemku, pričom ostatní súrodenci si svoje pridelené časti právne vysporiadali prostredníctvom notára. Vlastnícke právo z titulu dedenia po matke O. B., C. J., ako aj po otcovi A. B. na základe uvedeného reálneho rozdelenia musel nadobudnúť každí z právnych nástupcov. Jedná sa o pozemky, ktoré boli pridelené manželovi navrhovateľky, a sú predmetom jej návrhu, ktoré pôvodne užívala spolu so svojím manželom U. B. po ich svadbe 11.04.1966 a následne po smrti jej manžela používa a stará sa o ne nepretržite dodnes v dobrej viere, že jej patria, no ktoré neboli do dnešného dňa právne vysporiadané. Uvedené pozemky spolu s manželom dňom ich svadby dňa 11.04.1966 nepretržite a neprerušene užívala v dobrej viere, že jej patria. Má ich v nepretržitej držbe po dobu viac ako 10 rokov od ich svadby, čo predstavuje splnenie zákonom stanovenej podmienky vydržacej doby. K podaniu priložila dedičské rozhodnutie po nebohom manželovi U. B.. 5. Z predloženého LV č. XX, katastrálne územie G. je zrejmé, že ako vlastníci okrem iného aj sporných parciel registra „C“, parc. č. XX o výmere 738 m2, parc. č. XX o výmere 500 m2, parc. č. XX o výmere 21 m2 sú evidovaní A. P., C. T., nar. XX.XX.XXXX v podiele 2/4, A. B. v podiele 1 a O. B., C. J., v podiele 1. 6. Z čestných vyhlásení K. J. a M. W. zo dňa 01.10.2021 vyplýva ich vyhlásenie, že navrhovateľka spolu s manželom U. B. spoločne a nepretržite užívali záhradu v Hendrichovciach – parcely č. XX-XX, V. XXXX, V. XX-XX do roku 1984 a následne uvedené parcely užívala navrhovateľka spolu s deťmi. 7. Z čestného vyhlásenia U. T. zo dňa 29.07.2024 vyplýva, že poznal A. B., nar. XX.XX.XXXX, zomr. XX.XX.XXXX a z rozhovorov s ním vie, že v súvislosti so záhradou, ktorú používal, bola A. P. majetkovo vysporiadaná. 8. Z čestného vyhlásenia H. B. (nedatované) plynie, že vyrastal s dedom A. B. a pamätá si, že rozprával jeho otcovi o A. P., ktorá je zapísaná na liste vlastníctva č. XX a bola majetkovo vyrovnaná. Ona je už nebohá a nemá žiadnych dedičov. 9. A. B. sa narodil dňa XX.XX.XXXX a zomrel dňa XX.XX.XXXX, čo je zrejmé z jeho rodného a úmrtného listu. 10. U. B. sa narodil dňa XX.XX.XXXX rodičom A. B. a O. B. a zomrel dňa XX.XX.XXXX, čo je zrejmé z jeho rodného a úmrtného listu. Ide o manžela navrhovateľky, ktorí uzatvorili manželstvo dňa 11.04.1966. 11. Súčinnosťou od 1.5.2021 bol doplnený zákon č. 161/2015 Z.z. Civilný mimosporový poriadok (ďalej aj len „CMP“) zákonom č. 68/2021 Z.z. o konanie o potvrdení vydržania v ustanoveniach §§ 359a až 359k. 12. V súlade s § 36 a § 359e ods. 1 CMP si súd za účelom zistenia skutočného stavu veci pripojil spisy tunajšieho súdu sp. zn. 37D 784/2024 a sp. zn. 34D 560/2024 týkajúce sa dodatočného prejednania dedičstva po poručiteľke O. B. a A. B.. 13. Podľa § 359a CMP, konaním o potvrdení vydržania je konanie o potvrdení vydržania vlastníckeho práva k nehnuteľnosti alebo konanie o vydržaní práva zodpovedajúceho vecnému bremenu. 14. Podľa § 359b ods. 1 CMP, na konanie o potvrdení vydržania je miestne príslušný súd, v ktorého obvode je nehnuteľnosť.
15. Podľa § 359c ods. 1 CMP, návrh na začatie konania o potvrdení vydržania je oprávnený podať ten, kto o sebe tvrdí, že vydržaním nadobudol vlastnícke právo k nehnuteľnosti alebo právo zodpovedajúce vecnému bremenu. 16. Podľa § 359b ods. 2 CMP, účastníkom konania je a) navrhovateľ, b) ten, kto má v čase začatia konania o potvrdení vydržania zapísané na liste vlastníctva vlastnícke právo k nehnuteľnosti alebo vecné právo k nehnuteľnosti, ktorej sa konanie o potvrdení vydržania týka, c) správca lesného pozemku a d) Slovenský pozemkový fond. 17. Podľa § 359b ods. 3 CMP, po vydaní vyzývacieho uznesenia je účastníkom konania aj ten, kto podal námietky podľa S 359h ods. 1, ak nie je účastníkom konania podľa odseku 2 písm. b), c) alebo písm. d). 18. Podľa § 359d ods. 1 a 2 CMP, konanie o potvrdení vydržania sa začína len na návrh. Návrh na začatie konania o potvrdení vydržania musí obsahovať okrem všeobecných náležitostí podania opísanie skutočností, z ktorých vyplýva, že navrhovateľ splnil predpoklady pre nadobudnutie vlastníckeho práva k nehnuteľnosti alebo práva zodpovedajúceho vecnému bremenu vydržaním, označenie nehnuteľnosti podľa údajov z katastra nehnuteľností a označenie dňa, keď navrhovateľ nadobudol vlastnícke právo k nehnuteľnosti alebo právo zodpovedajúce vecnému bremenu vydržaním. Skutočnosti podľa prvej vety musí navrhovateľ osvedčiť. Návrh na začatie konania o potvrdení vydržania sa doručuje ostatným účastníkom konania spolu s vyzývacím uznesením podľa § 359g. 19. Podľa § 359e ods. 1 CMP, ak sa návrh na začatie konania o potvrdení vydržania neodmietne podľa § 8 ods. 1, súd preskúma, či navrhovateľ osvedčil, že nadobudol vlastnícke právo k nehnuteľnosti alebo právo zodpovedajúce vecnému bremenu vydržaním. Súd môže sám vykonať potrebné šetrenia na overenie správnosti tvrdení navrhovateľa alebo môže vyzvať navrhovateľa, aby označil ďalšie dôkazy na preukázanie skutočností, z ktorých vyplýva, že splnil predpoklady pre nadobudnutie vlastníckeho práva k nehnuteľnosti alebo práva zodpovedajúceho vecnému bremenu vydržaním. 20. Podľa § 359e ods. 2 CMP, súd návrh na začatie konania o potvrdení vydržania uznesením zamietne, ak zistí, že nie sú splnené podmienky na vydanie vyzývacieho uznesenia podľa § 359f ods. 1. 21. Podľa § 359e ods. 3 CMP, o odmietnutí alebo o zamietnutí návrhu na začatie konania o potvrdení vydržania rozhoduje súd bez vyjadrenia ostatných účastníkov konania a bez nariadenia pojednávania; uznesenie súdu o odmietnutí alebo o zamietnutí návrhu na začatie konania o potvrdení vydržania podľa odsekov 1 a 2 sa doručuje len navrhovateľovi. 22. Podľa § 359f ods. 1 CMP, ak navrhovateľ osvedčil, že splnil predpoklady pre nadobudnutie vlastníckeho práva k nehnuteľnosti alebo práva zodpovedajúceho vecnému bremenu vydržaním, súd vydá vyzývacie uznesenie. 23. Konanie o potvrdení vydržania pozostáva z dvoch fáz. Prvá fáza je konanie o vydaní vyzývacieho uznesenia a druhá po vydaní vyzývacieho uznesenia. V rámci prvej fázy konania súd návrh na začatie konania zamietne, ak zistí, že nie sú splnené podmienky pre vydanie vyzývacieho uznesenia, a teda skúma či navrhovateľ osvedčil splnenie predpokladov vydržania. Vychádza pritom z opísania skutkových okolností navrhovateľom v návrhu a ním označených, predložených dôkazov. 24. Po preskúmaní podaného návrhu súd zistil, že nie sú splnené podmienky na vydanie vyzývacieho uznesenia podľa § 359g ods. 1 CMP, nakoľko navrhovateľka neosvedčila podmienky nadobudnutia vlastníckeho práva vydržaním. 25. Predpokladom vydržania je: 1/ spôsobilý predmet vydržania, 2/ oprávnená držba, 3/ uplynutie vydržacej doby, ktorá musí byť nepretržitá. Navrhovateľ musí zároveň v návrhu vierohodným spôsobom opísať splnenie jednotlivých hmotnoprávnych predpokladov vydržania, identifikovať
nehnuteľnosť, ktorej sa vydržanie týka a uviesť dátum, kedy nadobudol vlastnícke právo vydržaním. Ak má oprávnený držiteľ nehnuteľnosť nepretržite v držbe po dobu 10 rokov, stáva sa jej vlastníkom. 26. V danom prípade navrhovateľka v svojom návrhu dostatočne odôvodnila a preukázala len jednu z uvedených podmienok – a to spôsobilý predmet vydržania. Avšak nepreukázala samotnú oprávnenú držbu a uplynutie vydržacej doby, ktorá musí korešpondovať s nadobúdacím titulom, od ktorého navrhovateľ odvodzuje svoju dobromyseľnosť. Oprávnená držba v sebe zahŕňa dobromyseľnosť držiteľa o tom, že vec užíva odôvodnene ako svoju vlastnú. Dobromyseľný držiteľ musí byť so zreteľom na všetky okolnosti v dobrej viere, že mu vec patrí ako vlastníkovi a že s ňou ako vlastník nakladá, pričom si musí byť vedomý právneho titulu nadobudnutia vlastníckeho práva a kedy vlastnícke právo nadobudol. Súdna prax chápe dobromyseľnosť ako presvedčenie nadobúdateľa, že nekoná bezprávne, keď si prisvojuje určitú vec. Nestačí však len jeho subjektívne presvedčenie, že mu táto vec patrí. Dobromyseľnosť je potrebné hodnotiť objektívne. Rozhodujúcim kritériom je, či držiteľ pri normálnej opatrnosti, ktorú možno so zreteľom na okolnosti konkrétneho prípadu rozumne požadovať od každého subjektu, mal, resp. mohol mať alebo nemal, prípadne nemohol mať pochybnosti o tom, že mu táto vec patrí, že je jej vlastníkom. Oprávnená držba sa môže zakladať na domnelom (putatívnom) právnom dôvode alebo neplatnom právnom dôvode. Len oprávnená držba môže mať za následok vydržanie. 27. Navrhovateľka tvrdila, že uvedené pozemky nadobudli právni predchodcovia jej manžela U. B., a to jeho rodičia – A. B. a O. B. na základe kúpnej zmluvy z roku 1930. Podľa jej tvrdení po smrti O. B. v roku 1946 zdedili majetok po nej všetci jej právni nástupcovia – jej maloleté deti, vrátane jej manžela U. B.. Po smrti otca jej manžela, A. B., si mali v roku 1973 jej manžel a všetci jeho súrodenci reálne rozdeliť starorodičovský pozemok, ktorý však v tom čase nebol majetkovoprávne vysporiadaný, keďže nedošlo k právoplatnému ukončeniu dedičského konania. Od roku 1973 každý z nich užíval reálne vyčlenený podiel z pôvodného pozemku. Predmetom jej návrhu sú pozemky, ktoré boli pridelené jej manželovi U. B.. Navrhovateľka má za to, že vlastnícke právo k predmetným pozemkom nadobudla s manželom dňom svadby 11.04.1966, odkedy ich nepretržite a nerušene užíva v dobrej viere, že jej patria, a to po dobu viac ako 10 rokov. 28. Vychádzajúc z uvedeného je zrejmé, že navrhovateľka svoj vstup do držby uvedených nehnuteľností odvodzuje od momentu svadby s jej manželom U. B., t.j. od 11.04.1966, s poukazom na to, že jej manžel mal byť podielovým spoluvlastníkom daných nehnuteľností. Okrem samotného tvrdenia o užívaní predmetných nehnuteľností od svadby s U. B. však navrhovateľka neuvádza žiadny (ani putatívny) titul (napr. neplatná zmluva alebo domnelé dedenie), ktorý by mohol byť nadobúdacím titulom a vyvolať navrhovateľkine (mylné) presvedčenie, že sa ona stala vlastníkom konkrétnych nehnuteľností. Táto okolnosť je pritom podstatná pre posúdenie jej dobromyseľnosti a teda, či tvrdená držba spornej nehnuteľnosti bola oprávnená. 29. V zmysle § 133 Občianskeho zákonníka účinného v roku 1966 (ďalej len „OZ“) bolo možné nadobudnúť osobné vlastníctvo k veci kúpou, darom alebo inou zmluvou, dedením, rozhodnutím štátneho orgánu alebo na základe iných skutočností ustanovených zákonom. V § 46 ods. 1 OZ bolo uvedené, že písomnú formu musia mať zmluvy o prevodoch nehnuteľností, ako aj iné zmluvy, pre ktoré to vyžaduje zákon alebo dohoda účastníkov. Podľa § 134 ods. 2 OZ bola k zmluve o prevode nehnuteľnosti potrebná jej registrácia štátnym notárstvom. Ak sa teda niekto uchopí držby na základe ústnej zmluvy o prevode, nemôže byť v dobre viere, že je vlastníkom veci, a to ani v prípade, že je presvedčený, že takáto zmluva k nadobudnutiu vlastníctva nehnuteľnosti postačuje. 30. Podľa § 143 OZ v bezpodielovom spoluvlastníctve manželov je všetko, čo môže byť predmetom osobného vlastníctva a čo niektorý z manželov nadobudol za trvania manželstva, s výnimkou vecí získaných dedičstvom alebo darom, ako aj vecí, ktoré podľa svojej povahy slúžia osobnej potrebe alebo výkonu povolania len jedného z manželov. 31. Vlastníctvo (okrem prípadov nadobudnutia ex lege) sa nadobúda najmä dedením, kúpou, darovaním, výmenou. Domnelým (putatívnym) titulom nadobudnutia vlastníctva je určitá skutočnosť, ktorá má navonok znaky riadneho nadobúdacieho titulu (v súlade so zákonom zakladajúceho vznik vlastníctva), chýba pri nej ale niektorá stránka (vlastnosť, znak), ktorú pre nadobudnutie vlastníctva vyžaduje objektívne právo. Takýmto domnelým titulom môže byť v praxi napríklad (a) dedičské rozhodnutie o nadobudnutí veci, ktorá však v čase smrti poručiteľa objektívne nepatrila do jeho majetku, (b)
neprávoplatné rozhodnutie súdu určujúce vlastníctvo veci, (c) kúpna alebo darovacia zmluva, ktorá je z niektorého dôvodu neplatná. (viď rozhodnutie Najvyššieho súdu SR, sp. zn. 3Cdo 17/2016) 32. V nadväznosti na vyššie uvedené poukazuje súd to, že dobrá viera oprávneného držiteľa, ktorá je daná so zreteľom na všetky okolnosti, sa musí vzťahovať aj na titul, na základe ktorého mohlo držiteľovi vzniknúť vlastnícke právo (R 74/2015). Vstup do manželstva s U. B. (ktorý mal byť podľa tvrdení navrhovateľky v tom čase podielovým spoluvlastníkom nehnuteľností evidovaných na LV č. XX), ani samotná dlhodobá, aj keď nerušená, držba takýmto titulom nie je a k vydržaniu vlastníckeho práva k nehnuteľnostiam nepostačuje. 33. Pokiaľ ide o predložené dedičské rozhodnutie Okresného súdu Košice II sp. zn. 24D 531/2018 zo dňa 13.11.2018, z neho vyplýva, že navrhovateľka je dedičom po manželovi U. B., zomr. XX.XX.XXXX, avšak predmetom tohto dedičského konania neboli sporné nehnuteľnosti. 34. Rovnako je zrejmé, že sporné nehnuteľnosti neboli ani predmetom dedičského konania vedeného na Okresnom súde Sabinov pod sp. zn. K. XXX/XX po poručiteľke O. B., zomr. XX.XX.XXXX, (matke manžela navrhovateľky), pričom jej dedičmi bol jej manžel A. B. a jej vtedy maloleté deti (U., A., P., S. a Vincent). Sporné nehnuteľnosti zrejme neboli ani predmetom dedičského konania po poručiteľovi A. B., zomr. XX.XX.XXXX, čo súd vyvodzuje z tej skutočnosti, že navrhovateľka podala dňa 11.09.2024 na tunajší súd návrh na dodatočné prejednanie dedičstva po poručiteľke O. B., zomr. XX.XX.XXXX, a po poručiteľovi A. B., zomr. XX.XX.XXXX, týkajúci sa presne tých nehnuteľností evidovaných na LV č. XX v katastrálnom území G., ktoré sú predmetom tohto konania. Predmetné dedičské konania však skončili zastavením konania o dedičstve (uznesením č.k. XXX XXX/XXXX-XX zo dňa 12.11.2024) z dôvodu, že navrhovateľka vzala dané návrhy na dodatočné konanie o dedičstve späť. 35. Z uvedeného je zjavné, že sporné nehnuteľnosti neboli predmetom dedenia po právnych predchodcoch jej manžela U. (A. a O. B.), a teda navrhovateľka nemohla byť s prihliadnutím na všetky okolnosti dobromyseľná v tom, že jej manžel bol v čase uzavretia ich manželstva v roku 1966 podielovým spoluvlastníkom týchto nehnuteľností titulom dedenia. Naviac do bezpodielového vlastníctva manželov nepatria veci získané dedičstvom (§ 143 OZ). 36. Pokiaľ navrhovateľka poukazuje na tú skutočnosť, že výlučným vlastníkom sporných nehnuteľností sa mal stať jej manžel na základe reálnej deľby nehnuteľností po smrti svojho otca (zomrel v 1970, pozn. súdu), uvedená skutočnosť už sama o sebe vyvoláva spornosť, keďže samotná navrhovateľka tvrdí, že deti A. B. (jej manžel a jeho súrodenci) si mali dané nehnuteľnosti reálne rozdeliť v roku 1973, teda v čase, kedy neboli ani nemohli byť ich vlastníkmi, keďže ešte nedošlo k právoplatnému ukončeniu dedičského konania (opak preukázaný nebol a ani neplynie z vyššie uvedených listinných dôkazov). 37. V neposlednom rade je tiež potrebné upriamiť pozornosť na to, že rodičia manžela navrhovateľky boli spoluvlastníkmi sporných nehnuteľností každý v podiele 1 a vo zvyšku je ako spoluvlastníčka stále evidovaná A. P., C. T. (v podiele 2/4). Vo vzťahu k tejto skutočnosti neuvádza navrhovateľka žiadne skutkové tvrdenia. 38. Súd má zároveň za to, že nesporové konanie o vydržaní nemôže nahrádzať dedičské konanie a prípadné konanie o určenie, že nehnuteľnosť (spoluvlastnícky podiel) patrí do dedičstva (ktoré má charakter konania o určenie vlastníckeho práva). V slovenskom právnom poriadku sa síce dedičstvo nadobúda smrťou poručiteľa, ale pre potvrdenie dedičského práva sa vyžaduje ingerencia štátu prostredníctvom súdnou mocou vedeného dedičského konania a každá vec tak musí byť predmetom dedičského konania. Bez dedičského konania nemožno právne relevantne uzatvoriť, kto je dedičom a čo z dedičstva nadobudol. 39. Podľa názoru súdu je tak potrebné predovšetkým vyriešiť, čo je predmetom dedenia (a to prípadne aj žalobou, že vec patrí do dedičstva po poručiteľovi) po A. B., resp. U. B. - manželovi navrhovateľky a či týmto predmetom sú aj sporné spoluvlastnícke podiely. 40. Súd v tomto smere poukazuje na rozhodnutie Najvyššieho súdu SR, sp. zn. 22Cdo/11/2014 , v zmysle ktorého, cit.: „V projednávané věci dovolací soud shledává naléhavý právní zájem žalobce na určení, že předmětné nemovitosti byly ke dni úmrtí manžela žalované 1) ve společném jmění žalované 1) a jejího
zemřelého manžela. Na základě tohoto rozhodnutí mohou být v rámci dodatečného projednání dědictví předmětné nemovitosti zařazeny mezi aktiva dědictví, čímž bude navýšena obvyklá cena majetku zůstavitele, tudíž i cena nabytého dědictví.“ 41. Rovnako nevidí súd dôvod ani na odklon od názoru vyjadreného v rozhodnutí Najvyššieho súdu ČR sp. zn. 22 Cdo 739/2003, cit.: „Pokud se zůstavitel spolu s dalšími osobami stal dědicem věci, která nebyla v dědickém řízení po předchůdci zůstavitele projednána, nemohou se jeho dědicové domáhat určení, že zůstavitel byl ke dni úmrtí vlastníkem této věci. V takovém případě je třeba nejdříve věc dodatečně projednat v řízení o vypořádání dědictví po původním vlastníkovi (případně určit, že ten byl ke dni úmrtí vlastníkem), a teprve poté lze rozhodovat o vlastnictví jeho dědice. Je tedy zřejmé, že dědicové mohou podat žalobu na určení práva zůstavitele ke dni jeho úmrtí. Takovou žalobu však nemohou podat v případě, že zůstavitel měl spornou věc nabýt sám na základě dědického práva, pokud tato věc nebyla do řízení o vypořádání dědictví po jeho právním předchůdci, ve kterém vystupovalo více dědiců, zahrnuta. Jinak řečeno, pokud zůstavitel se stal spolu s dalšími osobami dědicem věci, která nebyla v dědickém řízení projednána, nemohou se jeho dědicové domáhat určení, že zůstavitel byl ke dni úmrtí vlastníkem této věci. V takovém případě je třeba nejdříve věc dodatečně projednat v řízení o vypořádání dědictví po původním vlastníkovi (případně po předchozím určení, že byl ke dni úmrtí vlastníkem), a teprve poté lze rozhodovat o vlastnictví jeho dědice. Tento postup se sice může jevit jako zdlouhavý, nicméně požadavek projednání každé věci patřící do pozůstalosti v dědickém řízení je požadavkem imperativním, normy ukládající takové projednání jsou normami kogentními a vypořádání dědictví nelze řešit v rámci posuzování předběžných otázek.“ 42. Vychádzajúc zo zistených skutočností musí súd konštatovať, že navrhovateľka na základe ňou predložených listinných dôkazov hodnoverne neosvedčila, že splnila podmienky pre nadobudnutie vlastníckeho práva k nehnuteľnosti vydržaním, pričom je nesporné, že otázku vlastníckeho práva ohľadom predmetnej nehnuteľnosti je možné riešiť súdnou cestou, avšak nie v konaní o potvrdení vydržania v zmysle § 359a CMP, ktoré predpokladá jednoznačné a hodnoverné osvedčenie nadobudnutia vlastníckeho práva k nehnuteľnosti vydržaním v zmysle § 134 Občianskeho zákonníka. 43. Z vyššie uvedených dôvodov, keďže neboli splnené podmienky na vydanie vyzývacieho uznesenia podľa § 359f ods. 1 CMP pre neosvedčenie skutočností zo strany navrhovateľky potrebných na vydržanie, súd návrh na začatie konania o potvrdení vydržania v zmysle § 359e ods. 2 CMP zamietol. 44. Podľa § 52 ods. 1 CMP žiaden z účastníkov nemá nárok na náhradu trov konania, ak tento zákon neustanovuje inak. 45. Podľa § 58 ods. 1 CMP o nároku na náhradu a o výške trov konania rozhoduje súd v rozhodnutí, ktorým sa konanie končí. 46. O trovách súd rozhodol podľa § 52 ods. 1 CMP a § 58 ods. 1 CMP. Účastníkom konania v danej fáze konania o potvrdenie vydržania bola iba navrhovateľka, ktorá však bola neúspešná, preto súd rozhodol, že nemá nárok na náhradu trov konania. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Prešov. V odvolaní sa popri všeobecných náležitostiach podania (§ 127 CSP - ktorému súdu je určené, kto ho robí, ktorej veci sa týka, čo sa ním sleduje, podpis, spisová značka konania) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie len proti odôvodneniu rozhodnutia nie je prípustné (§ 358 CSP). Odvolanie možno odôvodniť len tým, že: a) neboli splnené procesné podmienky,
b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania (§ 365 ods. 3 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPO:2025:8125201645.2 (dáta aktuálne k 10. 11. 2026). Záväzné je znenie zverejnené súdom.




